b'\n_START_ARTICLE_\nTuulipuisto\n_START_PARAGRAPH_\nTuulipuisto on joukko tuuliturbiineja, jotka sijaitsevat samalla alueella. Suuressa tuulipuistossa voi olla  satoja yksitt\xc3\xa4isi\xc3\xa4 tuuliturbiineja. Tuulipuisto voi sijaita merell\xc3\xa4kin. Suomessa on useita tuulipuistoja, esimerkiksi Kemin tuulipuisto, jossa on kymmenen tuuliturbiinia._NEWLINE_Roscoen tuulipuisto Texasissa Yhdysvalloissa on maailman suurin mantereella sijaitseva tuulipuisto. Thanetin tuulipuisto Pohjanmerell\xc3\xa4 Kentin edustalla Englannin rannikolla on maailman suurin merituulipuisto._NEWLINE_Tuulipuiston tuulivoimaloiden v\xc3\xa4linen et\xc3\xa4isyys riippuu turbiinin lapojen pituudesta. Kahden megawatin tuulivoimaloilla ja 80 metrin roottorin halkaisijalla, et\xc3\xa4isyyksien tulee olla 400-500 metri\xc3\xa4. Peukalos\xc3\xa4\xc3\xa4nt\xc3\xb6 on ett\xc3\xa4 e\xc3\xa4isyyksien tulee olla noin seitsem\xc3\xa4n kertaa roottorin halkaisija. Tyypillisesti Suomen olosuhteissa tuulivoimaloiden v\xc3\xa4limatka on 500-600 metri\xc3\xa4.'